Pacsér

Pacsér (szerbül Пачир / Pačir) falu Szerbiában,  Vajdaságban, az Észak-bácskai körzetben.

Neve 
A településnek a múltban több elnevezése is volt, ezek közül is az első a Pacher, mellyel 1409-ben találkozunk, csak valamivel később kapta a Pachyr, majd végül a Pacsér nevet.

Fekvése 
A Telecskai dombok északi lankáin, a helyiek által Krivajának nevezett folyócska partján terül el. A helység Bajmok és Bácskossuthfalva (Moravica) között, Szabadkától 31 km-re délnyugatra található. Tengerszint feletti magassága 103–112 m.

Története 
1409-ben említik először. 1462. február 16-án Mátyás király anyjának, Szilágyi Erzsébetnek ajándékozta a környező falvakkal együtt. 1541-től az Oszmán Birodalom rablóhadjáratai teljesen leigázták. 1580-tól úgy emlegették, mint 16 adófizetős települést.

1680–1726-ig a falu teljesen kihalt. 1726-tól a pacséri puszta a zombori határőrök tulajdonában volt. Először a pásztor családok, akik itt szerettek volna letelepedni, csak kunyhókat, majd később házakat is építettek. A zombori városi vezetőség támogatta azokat akik le akartak telepedni Pacséron, abban az időben a városi kamara legnagyobb pusztasága volt a pacséri. A szervezett telepítés 1783-tól lett intenzívebb, 1786-ban pedig kb. ezer, Kisújszállásról érkezett református magyar telepedtek le itt.

1910-ben 5052 lakosából 3208 magyar, 1439 szerb, 246 német 153 horvát volt. A trianoni békeszerződésig Bács-Bodrog vármegye Topolyai járásához tartozott, majd a délszláv államhoz került. 1941–44 között ismét Magyarország része. 1944-ben a szerb megtorlásnak 200 helyi magyar esett áldozatul.

Turizmus 
A pacséri gyógyfürdő, gyönyörűen feldíszített termálvizes fürdőhely Vajdaságban és általában Európa ezen részén. Meleg vize 1400 méter mélységből származik, és sós, ami egyedülálló élménnyé teszi a fürdő látogatását. A víz a felszín felé haladva különböző kőzetrétegeken halad át, ahol ásványi anyagokkal gazdagodik. A víz nátriumot, jódot, szulfátot, brómot és sok más ásványi anyagot tartalmaz, amelyek elősegítik az egészséget. A víz hőmérséklete a felszínre érve 72 fok, lehűlve eléri a 30-35 fokot, jód és fenol illata van, de pár perc alatt meg lehet szokni. A fürdő 2000 négyzetméteres tó található, és két fedett gyógymedence is üzemel, amelyek télen is működnek.  A víz mélysége a közepe felé növekszik és eléri az 1,70-et. Az alját lekerekített kövekkel borítják, amelyek rendkívül kényelmesek a vízben való járás során. A tó körül körülbelül 150 fő számára van hely. Ingyenes parkolás és vezeték nélküli internet biztosított, a fürdőközpontban pedig csemegét vásárolhatnak a kicsik, vagy ebédelhetnek. Pacséron szép vidéki környezetben található egy nagyon szépen megépített Diana Vadászház, mely három, 10 fő befogadására alkalmas szobával rendelkezik. Pacsértól kb. 2,5 km-re található az akácosrerdő, ezen a helyen egy 1974-ben épült mesterséges tó található, ahol aktívan lehet horgászni.

https://termalonline.hu/furdok/pacser-gyogyfurdo

Népesség

Demográfiai változások

Etnikai összetétel 

2002-ben 2948 lakosából 1766 fő magyar, 864 szerb, 68 bunyevác, 55 jugoszláv, 45 horvát, 29 pedig cigány volt.

Testvérvárosok 
  Kisújszállás, Magyarország
  Kunbaja, Magyarország
  Torontáltorda, Szerbia

Jegyzetek

Külső hivatkozások 

 Pacsér hivatalos honlapja
 A Vajdaság települései és címerei - Pacsér  – Vajdaság.rs

Az Észak-bácskai körzet települései
Bács-Bodrog vármegye települései